मुझे आश्चर्य है...मैं भीतर भी हूँ और बाहर भी। भीतर के दृष्य बाहर नहीं है...बाहर की दुनिया भीतर का दु:ख कम नहीं कर पा रही, वर्तमान अतीत के आँसू नहीं सुखाता।...मैं बोल रही हूँ अब भी लगातार। पर शायद मैं बोल नहीं रही- मैं एक छोटी-सी बच्ची माँ की हथेलियाँ थामें उन्हें मन-ही-मन सांत्वना दे रही हूँ- ''माँ मैं हूँ तुम्हारा बेटा, तुम्हारे भविष्य का सहारा। क्या मेरे मन की बातें माँ तक पहुँच नहीं रही, शायद इसीलिए माँ की हथेलियाँ मेरे स्नेह-संवेदना से अछूती है। मैं माँ के पास से हटकर पिता को सुन रही हूँ, अपने भीतर बसे पिता को- ''इसके अतिरिक्त यमुना मिट्टी और राजस्थान की मिट्टी मूर्तियों के लिए मुफीद हैं। गोवा मिट्टी आसानी से उपलब्ध होने वाली मिट्टी है...